**Ամփոփաթերթ**

**«Հայաստանի Հանրապետության էներգետիկ ենթակառուցվածքների**

**և բնական պաշարների նախարարության ջրային կոմիտեին ամրացված գույքը «Վեոլիա Ջուր» փակ բաժնետիրական ընկերությանը վարձակալության հանձնելու մասին» Հայաստանի Հանրապետության կառավարության որոշման նախագծի ընդունման**

|  |  |  |  |
| --- | --- | --- | --- |
| **Առարկության, առաջարկության հեղինակը: Գրության ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխություններ** |
| ՀՀ ֆինանսների նախարարություն  19.07.2018թ.  N 01/9-3/13149-18 | Նախագծով առաջարկվում է Կոմիտեի նախագահին որոշ ջրամատակարարման համակարգեր և հողամաս (որպես սպասարկման տարածք) «Վեոլիա Ջուր» փակ բաժնետիրական ընկերությանը (այսուհետ՝ Ընկերություն) վարձակալության հանձնելու նպատակով Ընկերության հետ մեկամսյա ժամկետում կնքել համապատասխան համաձայնագրեր:  Այդ կապակցությամբ հայտնում ենք, որ 21.11.2016թ. Հայաստանի Հանրապետության կառավարության, «Վեոլիա ջուր» ՓԲԸ և «Վեոլիա Օ Կոմպանի Ժեներալ Դեզ Օ» ընկերության միջև կնքվել է «Երևան ջուր», «Հայջրմուղկոյուղի», «Լոռի-ջրմուղկոյուղի», «Շիրակ-ջրմուղկոյուղի» և «Նոր Ակունք» փակ բաժնետիրական ընկերությունների կողմից օգտագործվող ու պահպանվող ջրային համակարգերի և այլ գույքի վարձակալության պայմանագիր (այսուհետ՝ Պայմանագիր), որի հոդված 2-ի 2.2 կետով սահմանվում է, որ գույքի օգտագործման և տիրապետման դիմաց վարձակալը պետք է վարձատուին վճարի վարձակալության վճար: Այդ կապակցությամբ առաջարկում ենք քննարկել նաև վերը նշված գույքը վարձակալության հանձնելու պարագայում Պայմանագրով նախատեսված վարձակալական վճարի վերանայման հնարավորության հարցը:  1. Հիմք ընդունելով ՀՀ կառավարության 22.05.2018թ. «Նախարարությանը ենթակա մարմինների ենթակայությունը սահմանելու մասին» N580-Ա որոշումը՝ առաջարկում ենք Նախագծի անվանումից հանել «տնտեսության պետական» բառերը:  2. «Նորմատիվ իրավական ակտերի մասին» օրենքի (այսուհետ` Օրենք) 13-րդ հոդվածի 1-ին մասի համաձայն` ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  Օրենքի 2-րդ հոդվածի 1-ին մասի 2-րդ կետի համաձայն` օրենսդրական ակտ է համարվում Հայաստանի Հանրապետության ժողովրդի կամ Ազգային ժողովի ընդունած նորմատիվ իրավական ակտը` Սահմանադրություն, սահմանադրական օրենքներ և օրենքներ:  Ելնելով Օրենքի վերոնշյալ կարգավորումներից` հայտնում ենք, որ Նախագծի նախաբանում անհրաժեշտ է հղում կատարել միայն Օրենքի իմաստով օրենսդրական իրավական ակտի հոդվածին կամ մասին, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: | Չի ընդունվել  Ընդունվել է  Ընդունվել է | Վարձակալության վճարի վերանայման կարիք չի առաջացել, քանի որ Վարձակալին առաջարկվել է սպասարկման տարածքի ընդլայնում, որը կարգավորվում է Հայաստանի Հանրապետության կառավարության, «Վեոլիա ջուր» ՓԲԸ և «Վեոլիա Օ Կոմպանի Ժեներալ Դեզ Օ» ընկերության միջև կնքվել է «Երևան ջուր», «Հայջրմուղկոյուղի», «Լոռի-ջրմուղկոյուղի», «Շիրակ-ջրմուղկոյուղի» և «Նոր Ակունք» փակ բաժնետիրական ընկերությունների կողմից օգտագործվող ու պահպանվող ջրային համակարգերի և այլ գույքի վարձակալության պայմանագրի Հավելված 2-ի 9-րդ կետով։  Նախագծում կատարվել են համապատասխան խմբագրումներ։ |
| ՀՀ ֆինանսների նախարարություն  29.01.2019թ.  N 01/9-3/1032-19 | Դիտողություններ և առաջարկություններ չկան: |  |  |
| ՀՀ կառավարությանն առընթեր պետական գույքի կառավարման վարչություն  20.07.2018թ.  N 02/22.2/4382-18 | Որոշման նախագծի նախաբանում հղում է կատարված «Պետական կառավարչական հիմնարկների մասին» ՀՀ օրենքի 4-րդ հոդվածին, իսկ «Կառավարչական իրավահարաբերությունների կարգավորման մասին» ՀՀ օրենքի (այսուհետ՝ Օրենք) 24-րդ հոդվածի 2-րդ մասի համաձայն՝ Օրենքի ուժի մեջ մտնելուց հետո «Պետական կառավարչական հիմնարկների մասին» Հայաստանի Հանրապետության 2001 թվականի հոկտեմբերի 23-ի ՀՕ-247 օրենքը չի տարածվում Օրենքի 9-րդ հոդվածով նախատեսված կառավարման լիազորություններ իրականացնող սահմանադրական մարմնի (պաշտոնատար անձի) կողմից կառավարվող (ղեկավարվող) պետական մարմինների վրա։ | Ընդունվել է | Նախագծում կատարվել է համապատասխան խմբագրումը։ |
| ՀՀ տարածքային կառավարման և զարգացման նախարարություն 14.08.2018թ.  N 01/15.2/6132-18 | Առաջարկություններ և դիտողություններ չկան: |  |  |
| ՀՀ արդարադատության նախարարություն  13.02.2019թ.  N01/14/2864-19 | Որոշման նախագծի 1-ին կետում «մեկամսյա» բառից առաջ անհրաժեշտ է լրացնել «սույն որոշումն ուժի մեջ մտնելուց հետո» բառերը: | Ընդունվել է | Նախագծում կատարվել է համապատասխան խմբագրումը։ |

Հայաստանի Հանրապետության էներգետիկ ենթակառուցվածքների

և բնական պաշարների նախարարության ջրային կոմիտե